ddrg/super_eurlex huggingface dataset:
A Bizottság 2105/2001/EK rendelete

(2001. október 26.)

a kender behozatala tekintetében az 1093/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a rostlen és a rostkender piacainak közös szervezéséről szóló, 2000. július 27-i 1673/2000/EK tanácsi rendeletre [1] és különösen annak 9. és 14. cikkére,

mivel:

(1) Az 1673/2000/EK tanácsi rendelet alkalmazása részletes szabályainak megállapításáról szóló 245/2001/EK bizottsági rendelet [2] módosításáról szóló 1093/2001/EK bizottsági rendelet [3] új szabályokat állapít meg a kender behozatalával kapcsolatban. Az 1093/2001/EK rendelet 2. cikke értelmében ezeket a szabályokat 2001. november 1-jétől kell alkalmazni.

(2) A kender behozatalára vonatkozó új szabályoknak megfelelő nemzeti intézkedések kidolgozása jelentős nemzeti jogalkotási, közigazgatási és gyakorlati változtatásokat igényel. Ennek következtében lehet, hogy egyes tagállamok nem tudják biztosítani az új szabályok alkalmazását az előirányzott napon, 2001. november 1-jén. A tagállamoknak elegendő többletidőt kell biztosítani annak érdekében, hogy a szabályok azonos időpontban és azonos módon lépjenek hatályba, ezért az új szabályok alkalmazására vonatkozóan új határidőt – 2002. május 1-jét – kell kitűzni. Ennek következtében az utóbbi időpontot megelőzően hatályban lévő ellenőrzési intézkedéseket 2002. április 30-ig továbbra is alkalmazni kell.

(3) Az e rendeletben foglalt intézkedések összhangban vannak a Természetesrost-piaci Irányítóbizottság véleményével,

ELFOGADTA EZT A RENDELETET:

1. cikk

Az 1093/2001/EK rendelet 2. cikkében a "2001. november 1." időpont helyébe a "2002. május 1." időpont lép, illetve a "2001. október 31." időpont helyébe a "2002. április 30." időpont lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 26-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 16. o.

[2] HL L 35., 2001.2.6., 18. o.

[3] HL L 150., 2001.6.6., 17. o.

--------------------------------------------------
A BIZOTTSÁG 361/2002/EK RENDELETE

(2002. február 27.)

a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló 936/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2345/2001/EK bizottsági rendelettel[i] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre[ii],

tekintettel a legutóbb a 134/1999/EK rendelettel[iii] módosított, a kiváló minőségű friss, hűtött és fagyasztott marhahúsra és fagyasztott bivalyhúsra vonatkozó vámkontingensek megnyitásáról és kezeléséről szóló, 1997. május 27-i 936/97/EK bizottsági rendeletre[iv] és különösen annak 7. cikke (2) bekezdésére,

mivel:

Az eredetiségigazolások kiadására Kanada új hatóságot jelölt ki. A 936/97/EK rendelet II. mellékletét ezért ennek megfelelően módosítani kell,

ELFOGADTA EZT A RENDELETET:

1. cikk

A 936/97/EK rendelet II. mellékletében a "Food Production and Inspection Branch - Agriculture Canada, Direction Général Production et Inspection des aliments - Agriculture Canada" megnevezésű hatóság helyébe a "Canadian Food Inspection Agency - Government of Canada/Agence canadienne d'inspection des aliments - Gouvernement du Canada" lép.

2. cikk

Ez a rendelet 2002. február 28-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 27-én.

a Bizottság részéről

Franz FISCHLER

a Bizottság tagja

[i] HL L 315., 2001.12.1., 29. o.

[ii] HL L 160., 1999.6.26., 21. o.

[iii] HL L 17., 1999.1.22., 22. o.

[iv] HL L 137., 1997.5.28., 10. o.
A BIZOTTSÁG 510/2002/EK RENDELETE

(2002. március 21.)

az egyes gyümölcs- és zöldségfélék belépési árának meghatározására vonatkozó behozatali átalányértékek megállapításáról szóló 75/2002/EK, 93/2002/EK, 107/2002/EK, 111/2002/EK és 112/2002/EK rendeletek kijavításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 453/2002/EK rendelettel1 módosított, a gyümölcs- és zöldségfélék behozatalára vonatkozó intézkedések részletes alkalmazási szabályairól szóló, 1994. december 21-i 3223/94/EK bizottsági rendeletre2 és különösen annak 4. cikke (1) bekezdésére,

mivel:

(1) A 75/2002/EK3, a 93/2002/EK4, a 107/2002/EK5, a 111/2002/EK6 és a 112/2002/EK7 rendeletek megállapítják a paradicsom belépési árának meghatározására irányuló behozatali átalányértékeket.

(2) E rendeletek mellékleteiben hibát fedeztek fel. Ezért a szóban forgó rendeleteket ki kell javítani.

(3) A 3223/94/EK rendelet 4. cikkének (3) bekezdése előírja, hogy ha nincs hatályban adott származású termékre vonatkozó behozatali átalányérték, akkor a termék tekintetében hatályos behozatali átalányértékek átlagát kell alkalmazni. Ezért ezt az átlagot újra ki kell számítani, ha az egyik behozatali átalányérték összetevőt kijavítják.

(4) A kijavított behozatali átalányérték alkalmazását az érintett fél kérelmezi, hogy visszamenőleges hatállyal ne kerülhessen hátrányos helyzetbe,

ELFOGADTA EZT A RENDELETET:

1. cikk

A 75/2002/EK, a 93/2002/EK, a 107/2002/EK, a 111/2002/EK és a 112/2002/EK rendelet mellékleteiben felsorolt paradicsomokra alkalmazandó behozatali átalányértékek helyébe az e mellékletben felsorolt behozatali átalányértékek lépnek.

2. cikk

A behozatalt regisztráló vámhivatal az érintett fél kérésére visszatéríti a vámok egy részét az érintett harmadik országokból származó, és a kijavított rendeletek alkalmazási ideje alatt szabad forgalomba bocsátott paradicsomok esetében. A visszatérítési kérelmeket legkésőbb az e rendelet hatálybalépését követő harmadik hónap utolsó napjáig kell benyújtani, és ahhoz csatolni kell az érintett behozatalra vonatkozó, szabad forgalomba bocsátási nyilatkozatot.

3. cikk

Ez a rendelet 2002. március 22-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 21-én.

a Bizottság részéről

Franz FISCHLER

a Bizottság tagja

MELLÉKLET

(EUR/100 kg)

Rendelet KN-kód Országkód Behozatali átalányérték

75/2002/EK 0702 00 00 152 204 212 624 999 116,2 111,3 110,5 74,0 103,0

93/2002/EK 0702 00 00 052 204 212 624 999 98,6 108,5 110,5 74,0 97,9

107/2002/EK 0702 00 00 052 204 212 624 999 121,9 102,1 121,5 74,0 104,9

111/2002/EK 0702 00 00 052 204 212 999 65,8 96,0 121,5 94,4

112/2002/EK 0702 00 00 052 204 212 999 111,8 93,2 212,5 108,8

1 HL L 72., 2002.3.14., 9. o.

2 HL L 337., 1994.12.24., 66. o.

3 HL L 16., 2002.1.18., 1. o.

4 HL L 17., 2002.1.19., 18. o.

5 HL L 19., 2002.1.22., 1. o.

6 HL L 20., 2002.1.23., 2. o.

7 HL L 21., 2002.1.24., 1. o.
Az Európai Központi Bank 993/2002/EK rendelete

(2002. június 6.)

a monetáris pénzügyi intézmények ágazati összevont mérlegéről szóló EKB/2001/13 rendelet helyesbítéséről [1]

(EKB/2002/4)

AZ EURÓPAI KÖZPONTI BANK KORMÁNYZÓTANÁCSA

tekintettel az Európai Központi Bank statisztikai információgyűjtéséről szóló, 1998. november 23-i 2533/98/EK tanácsi rendeletre [2] és különösen annak 5. cikkének (1) bekezdésére, valamint 6. cikkének (4) bekezdésére,

tekintettel az 134/2002/EK [3] rendelettel módosított, a kötelező tartalék Európai Központi Bank által történő alkalmazásáról szóló, 1998. november 23-i 2531/98/EK tanácsi rendeletre [4] és különösen annak 6. cikkének (4) bekezdésére,

mivel:

(1) Az EKB/2001/13 rendelet az EKB/2000/8 [5] rendelettel módosított, a monetáris pénzügyi intézményi ágazati összevont mérlegéről szóló, 1998. december 1-jei EKB/1998/16 [6] európai központi banki rendeletet 2003. január 1. hatállyal szándékozott módosítani. Az új rendszer alapján történő jelentéstétel 2003 januárjától veszi kezdetét. Ezért az EKB/1998/16 rendelet alapján fennálló jelentéstételi kötelezettségnek 2003. január 1-jéig továbbra is léteznie kell. Azonban az EKB/2001/13 rendelet hatálybalépésének időpontja tévesen 2002. január 1-jében került meghatározásra, amelynek eredményeként az EKB/1998/16 rendelet, amelyet az EKB/2001/13 rendelet hatályba lépésének napján helyeztek hatályon kívül, egy évvel korábban vesztette hatályát. Ezért helyesbíteni kell az EKB/2001/13 rendeletet annak egyértelművé tételére, hogy a rendelet 2003. január 1-jén lép hatályba.

(2) Az adatszolgáltatói körre 1999. január 1-jétől az EKB/1998/16 rendeletben megállapított adatszolgáltatási kötelezettség vonatkozik. Ez utóbbi rendelet 2002. december 31-ig történő további alkalmazása, különösen azon kötelezettségé, hogy rendelkezéseinek 2002. január 1-jétől, azaz a jelenlegi szabályozás hatályba lépése előtt meg kell felelni, nem tekinthető a vonatkozó statisztikai információkat 2001 végét követően is folyamatosan jelentő adatszolgáltatói kör jogos elvárásaiba ütközőnek,

ELFOGADTAZ EZT A RENDELETET:

1. cikk

Az EKB/2001/13 rendelet a következőképpen módosul:

- A rendelet 8. cikkének (1) bekezdése helyébe a következő rendelkezés lép:

"1. A 2819/98/EK (EKB/1998/16) rendelet 2003. január 1-jén hatályát veszti."

- A rendelet 9. cikke helyébe a következő rendelkezés lép:

"9. cikk

Ez a rendelet 2003. január 1-jén lép hatályba."

2. cikk

Záró rendelkezés

Ez a rendelet az Európai Közösségek Hivatalos Lapjában történő kihirdetésének napján lép hatályba.

Kelt Frankfurt am Mainban, 2002. június 6-án

Az EKB Kormányzótanácsa részéről

az elnök

Willem F. Duisenberg

[1] Az Európai Központi Bank 2423/2001/EK rendelete (HL L 333., 2000.12.17., 1. o.)

[2] HL L 318., 1998.11.27., 8. o.

[3] HL L 24., 2002.1.26, 1. o.

[4] HL L 318., 1998.11.27., 1. o.

[5] Az Európai Központi Bank 1921/2001/EK rendelete (HL L 229., 2000.9.9., 34. o.)

[6] Az Európai Központi Bank 2819/98/EK rendelete (HL L 356., 1998,12.30., 1. o.).

--------------------------------------------------
A Bizottság 1166/2002/EK rendelete

(2002. június 28.)

a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 509/2002/EK bizottsági rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 26. cikke (3) bekezdésére és 31. cikke (14) bekezdésére,

mivel:

(1) A legutóbb a 787/2002/EK rendelettel [3] módosított 174/1999/EK bizottsági rendelet [4] meghatározza a legutóbb az 1587/96/EK rendelettel [5] módosított 804/68/EGK tanácsi rendelet [6] alkalmazásának különös részletes szabályait a tejre és tejtermékekre vonatkozó kiviteli engedélyek és export-visszatérítések tekintetében. Az export-visszatérítéssel kapcsolatos rendelkezések megfelelő kezelésének biztosítása, valamint a spekuláció kockázatának és egyes tejtermékekre vonatkozó rendszerben bekövetkező zavarok csökkentése érdekében meg kell emelni a fenti rendeletben megállapított biztosítékot.

(2) A 174/1999/EK rendelet 15. cikke úgy rendelkezik, hogy a sajt kivitele utáni visszatérítéseket rendeltetési zónák szerint kell megkülönböztetni. Tekintettel a különböző rendeltetési helyekre vonatkozó visszatérítések változásaira, bizonyos zónák eltörölhetők. Az egyszerűsítés érdekében egyes zónákat össze kell vonni.

(3) A 174/1999/EK rendeletet ezért ennek megfelelően módosítani kell.

(4) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet a következőképpen módosul:

1. A 9. cikk első bekezdésének helyébe a következő rendelkezés lép:

"Az 1291/2000/EK rendelet 15. cikkének (2) bekezdésében említett biztosíték megegyezik az egyes termékkódok esetében rögzített a kiviteli engedély iránti kérelem benyújtásának napján alkalmazandó visszatérítés százalékával a következők szerint:

a) 10 % a 0405 KN-kód alá tartozó termékeknél;

b) 30 % a 040210 KN-kód alá tartozó termékeknél;

c) 30 % a 0406 KN-kód alá tartozó termékeknél;

d) 25 % a többi terméknél."

2. A 15. cikk (3) bekezdésének helyébe a következő lép:

"(3) Az 1. bekezdésben említett zónák a következők:

- I. zóna: a 070 és 091–096 rendeltetési hely szerinti kódok,

- III. zóna: a 400 rendeltetési hely szerinti kód,

- VI. zóna: az összes többi rendeltetési hely szerinti kód."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. június 28-án.

a Bizottság részéről

Franz Fischler

a Bizottság tagja

[1] HL L 79., 2002.3.22., 15. o.

[2] HL L 160., 1999.6.26., 48. o.

[3] HL L127., 2002.5.14., 6. o.

[4] HL L 20., 1999.1.27., 8. o.

[5] HL L 206., 1996.8.16., 21. o.

[6] HL L 148., 1968.6.28., 13. o.

--------------------------------------------------
A Bizottság 1185/2002/EK rendelete

(2002. július 1.)

a házassági ügyekben és a házastársaknak a közös gyermekekkel kapcsolatos szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról szóló, 2000. május 29-i 1347/2000/EK tanácsi rendelet – illetékes bíróságok listáját tartalmazó – I. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a házassági ügyekben és a házastársaknak a közös gyermekekkel kapcsolatos szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról szóló, 2000. május 29-i 1347/2000/EK tanácsi rendeletre [1] és különösen annak 44. cikkére,

mivel:

(1) A házastársaknak a közös gyermekekkel kapcsolatos szülői felelősség gyakorlására vonatkozó határozat végrehajthatóvá nyilvánítása iránti kérelmet az 1347/2000/EK rendelet I. mellékletében felsorolt bíróságokhoz kell benyújtani.

(2) Az 1347/2000/EK rendelet 44. cikke előírja azt, hogy a tagállamok értesítik a Bizottságot a bíróságok – I. mellékletben foglalt – listájának módosításáról.

(3) Hollandia, a bíróságok I. mellékletben foglalt listájának módosításáról értesítette a Bizottságot. Az 1347/2000/EK tanácsi rendeletet ennek megfelelően módosítani kell,

ELFOGADTA EZT A RENDELETET.

1. cikk

Az 1347/2000/EK rendelet I. mellékletének tizenegyedik francia bekezdése helyébe a következő szöveg lép:

"– Hollandiában, a "voorzieningenrechter van de rechtbank"."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. július 1-jén.

a Bizottság részéről

António Vitorino

a Bizottság tagja

[1] HL L 160., 2000.6.30., 19. o.

--------------------------------------------------
A Bizottság 1215/2002/EK rendelete

(2002. július 5.)

az 1452/2001/EK, az 1453/2001/EK és az 1454/2001/EK tanácsi rendelettel bevezetett, a legkülső régiók ellátására vonatkozó egyedi intézkedések részletes végrehajtási szabályainak megállapításáról szóló 20/2002/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) rendeletek hatályon kívül helyezéséről szóló, 2001. június 28-i 1452/2001/EK tanácsi rendeletre [1] és különösen annak 22. cikkére,

tekintettel az egyes mezőgazdasági termékek tekintetében az Azori-szigetek és Madeira javára egyedi intézkedések bevezetéséről és az 1600/92/EGK rendelet (Poseima) hatályon kívül helyezéséről szóló, 2001. június 28-i 1453/2001/EK tanácsi rendeletre [2] és különösen annak 34. cikkére,

tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EGK rendelet (Poseican) hatályon kívül helyezéséről szóló, 2001. június 28-i 1454/2001/EK tanácsi rendeletre [3] és különösen annak 20. cikkére,

mivel:

(1) A 474/2002/EK rendelettel [4] módosított 20/2002/EK bizottsági rendelettel [5] összhangban a legkülső régiókba történő szállítás átalánytámogatása minimális szintjének meghatározása magában foglalja egy jelentős menynyiségű adat vizsgálatát és értékelését. Mivel ez a tanulmány a megállapítottnál több időt vesz igénybe, a szóban forgó rendelkezés alkalmazásának kezdő időpontját el kell halasztani, és ennek egybe kell esnie a naptári év kezdetével, azaz 2003. január 1-jével.

(2) Ennek eredményeként a 20/2002/EK rendeletet módosítani kell.

(3) Az e rendeletben meghatározott intézkedések összhangban vannak valamennyi érintett irányítóbizottság véleményével,

ELFOGADTA EZT A RENDELETET:

1. cikk

A 20/2002/EK rendelet 30. cikke második albekezdésének első francia bekezdése helyébe a következő szöveg lép:

"– a 6. cikk harmadik és negyedik bekezdését 2003. január 1-jétől kell alkalmazni,"

.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. július 5-én.

a Bizottság részéről

Franz Fischler

a Bizottság tagja

[1] HL L 198., 2001.7.21., 11. o.

[2] HL L 198., 2001.7.21., 26. o.

[3] HL L 198., 2001.7.21., 45. o.

[4] HL L 75., 2002.3.16., 25. o.

[5] HL L 8., 2002.1.11., 1. o.

--------------------------------------------------
A BIZOTTSÁG 1964/2002/EK RENDELETE

(2002. november 4.)

az olívaolajra vonatkozó forgalmazási előírásokról szóló 1019/2002/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1513/2001/EK rendelettel[1] módosított, az olaj- és a zsírpiac közös szervezéséről szóló, 1966. szeptember 22-i 136/66/EGK tanácsi rendeletre[2] és különösen annak 35a. cikkére,

mivel:

(1) Az 1019/2002/EK bizottsági rendelet[3] 12. cikkének (2) bekezdése előírja, hogy az említett rendeletet 2002. november 1-jétől kell alkalmazni, kivéve azoknak a termékeknek az esetében, amelyeket 2002. augusztus 1-je előtt jogszerűen gyártottak és címkéztek az Európai Közösségben, illetve jogszerűen hoztak be az Európai Közösségbe és bocsátottak szabad forgalomba.

(2) Kiderült, hogy a csomagolóknak nehézséget okoz az új címkézési követelmények teljesítése, tekintettel a már készleten levő címkék mennyiségére és a továbbra is fogalmazható olívaolaj-termékek eltarthatóságára.

(3) Emellett egyes termelők számára nehézségekbe ütközik az 1019/2002/EK rendelet 2. cikke szerinti azon követelményre való átállás, miszerint a termékeket megfelelően zárható kis kiszerelésbe kell csomagolniuk, a címkézést pedig ugyanezen rendelet 3-6. cikkével összhangban kell elvégezniük.

(4) Ahhoz, hogy az üzemeltetőknek elegendő idejük legyen az új csomagolási és címkézési szabályokra való átálláshoz, meg kell hosszabbítani az 1019/2002/EK rendelet 12. cikkének (2) bekezdésében meghatározott átállási időszakot.

(5) Az 1019/2002/EK rendeletet ennek megfelelően módosítani kell.

(6) Az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 1019/2002/EK rendelet 12. cikkének (2) bekezdése helyébe a következő rendelkezés lép:

"(2) Ezt a rendeletet 2002. november 1-jétől kell alkalmazni, kivéve a 2., 3., 5. és 6. cikket, amelyeket 2003. november 1-jétől kell alkalmazni.

A 11. cikket 2002. július 1-jétől kell alkalmazni.

A készletek kimerüléséig azonban forgalomba lehet hozni azokat a termékeket, amelyeket jogszerűen gyártottak és címkéztek az Európai Közösségben, illetve jogszerűen hoztak be az Európai Közösségbe és bocsátottak szabad forgalomba 2003. november 1-je előtt."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 4-én.

a Bizottság részéről

Franz FISCHLER

a Bizottság tagja

[1] HL L 201., 2001.7.26., 4. o.

[2] HL 172., 1966.9.30., 3025/66. o.

[3] HL L 155., 2002.6.14., 27. o.
A BIZOTTSÁG 2067/2002/EK RENDELETE

(2002. november 21.)

a gabonafélék és a rizs import- és exportengedélyezési rendszerének alkalmazására vonatkozó különös részletes szabályok megállapításáról szóló 1162/95/EK rendelet módosításáról szóló 444/98/EK rendelet kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel[1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre[2] és különösen annak 9. cikke (2) bekezdésére és 13. cikke (11) bekezdésére,

tekintettel a legutóbb a 411/2002/EK bizottsági rendelettel[3] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre[4] és különösen annak 9. cikke (2) bekezdésére és 13. cikke (15) bekezdésére,

tekintettel a legutóbb a 2229/2001/EK rendelettel[5] módosított, a mezőgazdasági termékekre vonatkozó behozatali és kiviteli engedélyek, valamint előzetes rögzítési igazolások rendszerének alkalmazására vonatkozó közös részletes szabályok megállapításáról szóló, 2000. június 9-i 1291/2000/EK bizottsági rendeletre[6],

mivel:

(1) A legutóbb az 1322/2002/EK rendelettel[7] módosított, a 444/98/EK bizottsági rendelettel[8] elfogadott 1162/95/EK bizottsági rendelet[9] 4. cikke (2) bekezdése első francia bekezdésének módosítása egy hibát tartalmaz, mivel a "tizenegy jegyű kód" kifejezés a módosítást megelőzően nem szerepelt az említett francia bekezdésben. Ezért ezt a hibát ki kell javítani.

(2) Az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 444/98/EK rendelet 1. cikkének 2. pontját kiigazítják és annak helyébe a következő szöveg lép:

"2. a 4. cikke (2) bekezdésének első francia bekezdése helyébe a következő szöveg lép:

- a 15. rovatban a termék megnevezését és tizenkét jegyű kódját; amennyiben az két vagy több egymást követő albontás hatálya alá tartozó termékekre vonatkozik, az exportőr megadhatja a tizenkét jegyű visszatérítési nómenklatúra kódot, és ebben az esetben a következőt kell feltüntetnie a 15. rovatban: az 1517/95/EK rendelet hatálya alá tartozó állati takarmányhoz használt készítmények."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 21-én.

a Bizottság részéről

Franz FISCHLER

a Bizottság tagja

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 62., 2002.3.5., 27. o.

[4] HL-- L 329., 1995.12.30., 18. o.

[5] HL L 308., 2001.11.27., 19. o.

[6] HL L 152., 2000.6.24., 1. o.

[7] HL L 194., 2002.7.23., 22. o.

[8] HL L 56., 1998.2.26., 12. o.

[9] HL L 117., 1995.5.24., 2. o.